CELEX: 31969R0449
Language: el
Date: 1969-03-11 00:00:00
Title: Κανονισμός (ΕΟΚ) αριθ. 449/69 του Συμβουλίου της 11ης Μαρτίου 1969 περί της αποδόσεως των ενισχύσεων που χορηγούνται από τα κράτη μέλη στις οργανώσεις παραγωγών οπωροκηπευτικών

Avis juridique important

|

31969R0449

Κανονισμός (ΕΟΚ) αριθ. 449/69 του Συμβουλίου της 11ης Μαρτίου 1969 περί της αποδόσεως των ενισχύσεων που χορηγούνται από τα κράτη μέλη στις οργανώσεις παραγωγών οπωροκηπευτικών  

Επίσημη Εφημερίδα αριθ. L 061 της 12/03/1969 σ. 0002 - 0003 Φινλανδική ειδική έκδοση: Κεφάλαιο 3 τόμος 2 σ. 0178  Δανική ειδική έκδοση: Σειρά I Κεφάλαιο 1969(I) σ. 0093  Σουηδική ειδική έκδοση: Κεφάλαιο 3 τόμος 2 σ. 0178  Αγγλική ειδική έκδοση: Σειρά I Κεφάλαιο 1969(I) σ. 0101  Ελληνική ειδική έκδοση: Κεφάλαιο 03 τόμος 4 σ. 0103  Ισπανική ειδική έκδοση: Κεφάλαιο 03 τόμος 3 σ. 0079  Πορτογαλική ειδική έκδοση : Κεφάλαιο 03 τόμος 3 σ. 0079 

ΚΑΝΟΝΙΣΜΟΣ (ΕΟΚ) αριθ. 449/69 ΤΟΥ ΣΥΜΒΟΥΛΙΟΥ της 11 Μαρτίου 1969 περί της αποδόσεως των ενισχύσεων που χορηγούνται από τα Κράτη μέλη στις οργανώσεις παραγωγών οπωροκηπευτικώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 159/66/ΕΟΚ του Συμβουλίου της 25ης Οκτωβρίου 1966 περί συμπληρωματικών διατάξεων για την κοινή οργάνωση αγοράς στον τομέα των οπωροκηπευτικών (1) και ιδίως το άρθρο 12 παράγραφος 3 εδάφιο δεύτερο,  την πρόταση της Επιτροπής,  Εκτιμώντας:  ότι κατά τους όρους του άρθρου 12 παράγραφος 3 εδάφιο δεύτερο του κανονισμού αριθ. 159/66/ΕΟΚ πρέπει να καθορισθούν οι όροι και οι λεπτομέρειες αποδόσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα προσανατολισμού, των  ενισχύσεων που χορηγούνται από τα Κράτη μέλη στις οργανώσεις παραγωγών σύμφωνα με τις διατάξεις του άρθρου 2 παράγραφος 1 του αυτού κανονισμού- ότι για να εξασφαλισθεί η απόδοση των ενισχύσεων αυτών υπό τις αυτές προϋποθέσεις πρέπει να καθορισθεί ο τρόπος υπολογισμού της αξίας της παραγωγής που τίθεται σε εμπορία και περιλαμβάνεται στις δραστηριότητες των οργανώσεων παραγωγών, που αναφέρονται  στο άρθρο 2 παράγραφος 1 του ιδίου κανονισμού- ότι ο υπολογισμός αυτός πρέπει να πραγματοποιείται σύμφωνα με αποδεικτικά λογιστικά στοιχεία- ότι πρέπει πάντως, σε ορισμένες περιπτώσεις να ληφθεί υπόψη η δυσκολία εξευρέσεως τέτοιων βασικών στοιχείων  υιοθετώντας επικουρικώς μία παγία μέθοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η απόδοση κατά 50% από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα προσανατολισμού, του ποσού των ενισχύσεων που χορηγούνται από τα Κράτη μέλη σύμφωνα με το άρθρο 2 παράγραφος 1 του κανονισμού αριθ. 159/66/ΕΟΚ, υπόκειται  στους όρους τους καθοριζόμενους στον παρόντα κανονισμό.   Άρθρο 2  1. Η ημερομηνία συστάσεως μιας οργανώσεως παραγωγών θεωρείται:  - είτε εκείνη της ιδρυτικής πράξεώς της, αν πρόκειται περί νέας οργανώσεως, η οποία καθορίζει τους στόχους που αναφέρονται στο άρθρο 1 του κανονισμού αριθ. 159/66/ΕΟΚ, προβλέπει τα αναγκαία μέσα για την επίτευξη αυτών και επιβάλλει στους παραγωγούς μέλη  τις υποχρεώσεις, οι οποίες απαριθμούνται στο παρόν άρθρο,  - είτε εκείνη, κατά την οποία εφαρμόζεται η τροποποίηση των κανόνων λειτουργίας της, αν πρόκειται περί υφισταμένης οργανώσεως, η οποία δεν επεδίωκε τους στόχους που αναφέρονται στο άρθρο 1 του κανονισμού αριθ. 159/77/ΕΟΚ ή η οποία δεν επέβαλε στους  παραγωγούς μέλη τις υποχρεώσεις, οι οποίες απαριθμούνται σε αυτόν- ότι η τροποποίηση αυτή αποσκοπεί να καταστήσει την οργάνωση ικανή να επιτύχει τους στόχους αυτούς ή να επιβάλει στους παραγωγούς μέλη τις υποχρεώσεις αυτές.  2. Το ενδιαφερόμενο Κράτος μέλος με την ευκαιρία της διαβιβάσεως της πρώτης αιτήσεως αποδόσεως, παρέχει στην Επιτροπή βεβαίωση περί της ημερομηνίας συστάσεως της οργανώσεως παραγωγών.  3. Η διαβίβαση μιας αιτήσεως αποδόσεως επέχει θέση βεβαιώσεως εκ μέρους του ενδιαφερομένου Κράτους μέλους ότι οι όροι, τους οποίους πρέπει να πληροί η οργάνωση παραγωγών, δυνάμει των διατάξεων του άρθρου 1 και του άρθρου 2 παράγραφος 1 του κανονισμού  αριθ. 159/66/ΕΟΚ, ετηρήθησαν κατά την διάρκεια του έτους, για το οποίο εχορηγήθη η ενίσχυση.   Άρθρο 3  Κατά την έννοια του παρόντος κανονισμού θεωρούνται ως μέλη οργανώσεως παραγωγών, οι παραγωγοί:  - οι οποίοι είναι μέλη της κατά την ημερομηνία της συστάσεώς της κατά την έννοια του άρθρου 2 και οι οποίοι υπήρξαν μέλη της οργανώσεως κατά την διάρκεια ολοκλήρου του έτους, για το οποίο ζητείται η ενίσχυση,  - οι οποίοι προσχωρούν στην εν λόγω οργάνωση παραγωγών μετά την ημερομηνία της συστάσεώς της και οι οποίοι υπήρξαν μέλη της οργανώσεως κατά την διάρκεια των εννέα τελευταίων μηνών του έτους, για το οποίο ζητείται η ενίσχυση.   Άρθρο 4  Η αξία της παραγωγής που τίθεται σε εμπορία από οργάνωση παραγωγών υπολογίζεται για κάθε προϊόν πολλαπλασιάζοντας:  - τη μέση παραγωγή που αναφέρεται στο άρθρο 2 παράγραφος 1 πρώτη περίπτωση του κανονισμού αριθ. 159/66/ΕΟΚ, εκφραζομένη ανά 100 kg καθαρού βάρους και καθοριζομένη κατά τις διατάξεις του άρθρου 5, επί - τη μέση τιμή που αναφέρεται στο άρθρο 2 παράγραφος 1 δεύτερη περίπτωση του κανονισμού αριθ. 159/66/ΕΟΚ, υπολογιζόμενη για 100 kg καθαρού βάρους κατά τις διατάξεις του άρθρου 6.   Άρθρο 5  Για τον υπολογισμό της μέσης παραγωγής που αναφέρεται στο άρθρο 4 πρώτη περίπτωση, η παραγωγή, που τίθεται σε εμπορία από τους παραγωγούς μέλη, προσδιορίζεται για κάθε ένα από τα τρία ημερολογιακά έτη που προηγούνται εκείνου της προσχωρήσεώς  τους:  - βάσει των διαθεσίμων εμπορικών και λογιστικών εγγράφων που έχουν αποδεικτική αξία, ή ελλείψει τέτοιων δικαιολογητικών,  - δια πολλαπλασιασμού της εκτάσεως που διετέθη για την παραγωγή του εν λόγω προϊόντος κατά την διάρκεια καθενός από τα τρία αυτά έτη επί την μέση απόδοση του αντιστοίχου έτους, η οποία διεπιστώθη στην περιοχή παραγωγής από τις αρμόδιες υπηρεσίες των  κρατών μελών- το αποτέλεσμα που λαμβάνεται κατ' αυτόν τον τρόπο μειούται κατά 10%, για να ληφθεί υπόψη η αυτοκατανάλωση και οι μη εμπορικές συναλλαγές του παραγωγού.   Άρθρο 6  Για τον υπολογισμό της μέσης τιμής που αναφέρεται στο άρθρο 4 δεύτερη περίπτωση, η μέση τιμή η οποία επετεύχθη από τα μέλη της οργανώσεως παραγωγών για κάθε ένα από τα τρία ημερολογιακά έτη που προηγούνται εκείνου της προσχωρήσεώς τους,  καθορίζεται:  - βάσει των διαθεσίμων εμπορικών και λογιστικών εγγράφων που έχουν αποδεικτική αξία, ή, ελλείψει τέτοιων δικαιολογητικών,  - από τον υπολογισμό της μέσης τιμής, η οποία εφαρμόζεται για κάθε προϊόν στην πλέον αντιπροσωπευτική αγορά του τόπου παραγωγής για τη ζώνη, όπου ευρίσκεται η έδρα της εν λόγω οργανώσεως παραγωγών- η μέση αυτή τιμή είναι ο μέσος όρος των  αντιπροσωπευτικών τιμών, οι οποίες διεπιστώθησαν κατά το έτος αναφοράς από τις αρμόδιες αρχές του Κράτους μέλους στην προαναφερθείσα αγορά, λαμβανομένης υπόψη κατά το δυνατό της εποχιακής εξελίξεως της παραγωγής.   Άρθρο 7  1. Οι αιτήσεις αποδόσεως πρέπει να αναφέρονται στις δαπάνες που επραγματοποιήθησαν κατά τη διάρκεια ενός ημερολογιακού έτους από τα Κράτη μέλη και να υποβάλλονται στην Επιτροπή άπαξ του έτους πριν από τις 31 Δεκεμβρίου του επομένου έτους.  Πάντως, οι αιτήσεις αποδόσεως των δαπανών που πραγματοποιήθησαν κατά το 1967 δύνανται να υποβληθούν μέχρι την 31η Δεκεμβρίου 1969.  2. Η Επιτροπή αποφασίζει επί των αιτήσεων αυτών μετά γνώμη της επιτροπής του Ταμείου.  3. Τα μέτρα τα σχετικά με τις ενδείξεις, τις οποίες πρέπει να περιλαμβάνουν οι αιτήσεις αποδόσεως των Κρατών μελών, τον τύπο της παρουσιάσεώς τους και τον αριθμό των δικαιολογητικών εγγράφων, τα οποία το ενδιαφερόμενο Κράτος μέλος διαβιβάζει στην  Επιτροπή, θεσπίζονται σύμφωνα με τη διαδικασία που προβλέπεται στο άρθρο 26 του κανονισμού αριθ. 17/64/ΕΟΚ του Συμβουλίου, της 5ηςΦεβρουαρίου 1964, περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων(2).  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Μαρτίου 1969.  Για το Συμβούλιο Ο Πρόεδρος J. P. BUCHLER  (1) ΕΕ αριθ. 192 της 27.10.1966, σ. 3286/66.  (2) ΕΕ αριθ. 34 της 27.2.1964, σ. 586/64.